รายงานการประชุมสภาองค์การบริหารส่วนตำบลกายูบอเกาะ ครั้งแรก
วันจันทร์ที่   5  ตุลาคม  พ.ศ. 2552
ณ.องค์การบริหารส่วนตำบลกายูบอเกาะ
     ผู้เข้าประชุม
	ที่
	ชื่อ - สกุล
	ตำแหน่ง
	ลายมือชื่อ

	1

2

3

4

5

6

7

8


	นายอับดุลเลาะ  กาเจร์
นายดอเล๊าะ  สูโก๊ะ
นายมาหามะ  แปตาลี
นายอายุ  วานิซอ
นายอัมรินทร์  ยะมะลี
นายมุสตอพา  เต๊ะมะแย
นายมาหามุ  ดาอีซอ
นายอับดุลอาซิ  สูละ
	สมาชิก อบต.  หมู่ 2
สมาชิก อบต.  หมู่ 2
สมาชิก อบต.  หมู่ 3
สมาชิก อบต.  หมู่ 3
สมาชิก อบต.  หมู่ 4
สมาชิก อบต.  หมู่ 4
สมาชิก อบต.  หมู่ 5
สมาชิก อบต.  หมู่ 5

	อับดุลเลาะ  กาเจร์
ดอเล๊าะ  สูโก๊ะ
มาหามะ  แปตาลี
อายุ  วานิซอ
อัมรินทร์  ยะมะลี
มุสตอพา  เต๊ะมะแย
มาหามุ  ดาอีซอ
อับดุลอาซิ  สูละ


     ผู้เข้าร่วมประชุม
	ที่
	ชื่อ - สกุล
	ตำแหน่ง
	ลายมือชื่อ

	1

2

3

	นายธนินทร์รัฐ  ศิระเชาว์เจริญ
นางณัฐวดี  สิงห์ลอ
นายชัยณิวัฒน์  สายสุวรรณ์

	ปลัดอำเภอ
ปลัด อบต.กายูบอเกาะ
บุคลากร

	ธนินทร์รัฐ  ศิระเชาว์เจริญ
ณัฐวดี  สิงห์ลอ
ชัยณิวัฒน์  สายสุวรรณ์



เริ่มประชุมเวลา 10.00 น.  


เมื่อที่ประชุมพร้อมแล้ว นายธนินท์รัฐ  ศิระเชาว์เจริญ ปลัดอำเภอรามัน ได้กล่าวเปิดการประชุม พร้อมทั้งชี้แจงการรับรองผลการเลือกตั้งของคณะกรรมการการเลือกตั้ง และได้ให้ปลัด อบต. ซึ่งทำหน้าที่เลขานุการสภาชั่วคราว ทำหน้าที่ต่อไป
ปลัด อบต.

-ตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ.2547 
(เลขานุการชั่วคราว)         ข้อ 7 ในการประชุมสภาท้องถิ่นครั้งแรก ให้ปลัดองค์กรปกครองส่วนท้องถิ่นเป็น
เลขานุการสภาชั่วคราว ให้สมาชิกท้องถิ่นที่มีอายุสูงสุดซึ่งอยู่ในที่ประชุมสภาท้องถิ่นคราวนั้นเป็นประธานสภาท้องถิ่นชั่วคราว จึงขอเชิญ นายอายุ  วานิซอ สมาชิก อบต. หมู่ 3 ซึ่งเป็นผู้มีอายุสูงสุดขึ้นทำหน้าที่ประธานสภาท้องถิ่นชั่วคราวด้วย เพื่อทำหน้าที่เลือกประธานสภาท้องถิ่น
นายอายุ  วานิซอ   
-ผม นายอายุ  วานิซอ สมาชิก อบต. หมู่ 3 ซึ่งถือว่าเป็นผู้ที่มีอายุสูงสุดในที่ประชุมนี้(ประธานสภาชั่วคราว)
ก็ขอทำหน้าที่ประธานสภาชั่วคราว เพื่อดำเนินการตามระเบียบวาระการประชุมต่อไป
นะครับ
ระเบียบวาระที่   1
-การเลือกตั้งประธานสภาท้องถิ่น ผมขอให้เลขานุการสภาท้องถิ่นชั่วคราวช่วยชี้แจง
วิธีเลือกประธานสภาท้องถิ่น ให้กับสมาชิกทุกท่านทราบด้วยครับ
ปลัด อบต.

-ตามระเบียบกระทรวงมหาดใทย ว่าด้วยข้อบังคับการประชุมสภาท้องถิ่น พ.ศ. 2547
(เลขานุการชั่วคราว)
ข้อ 8 วิธีการเลือกตั้งประธานสภาท้องถิ่น ให้สมาชิกสภาท้องถิ่นแต่ละคนมีสิทธิเสนอชื่อสมาชิกสภาท้องถิ่นคนหนึ่งที่ตนเห็นควรให้เป็นผู้ดำรงตำแน่งประธานสภาท้องถิ่น คำเสนอนั้นต้องมีสมาชิกสภาท้องถิ่นรับรองไม่น้อยกว่าสองคน  ชื่อที่เสนอไม่จำกัดจำนวน และให้สมาชิกสภาท้องถิ่นลงคะแนนเลือกจากชื่อที่ได้เสนอ โดยวิธีเขียนชื่อตัวและชื่อสกุลของผู้ที่ถูกเสนอคนละหนึ่งชื่อ เมื่อตรวจนับคะแนนแล้วให้ประธานสภาท้องถิ่นชั่วคราวประกาศคะแนนต่อที่ประชุมสภาท้องถิ่น และผู้ที่ได้คะแนนสูงสุดเป็นผู้ได้รับเลือกและถ้าได้คะแนนสูงสุดเท่ากันหลายคน ให้เลือกใหม่เฉพาะคนที่ได้คะแนนเท่ากันโดยวิธีเดิม แต่ถ้าคะแนนสูงสุดเท่ากันอีกให้ใช้วิธีจับสลาก ซึ่งวิธีจับสลากให้ประธานสภาท้องถิ่นชั่วคราวดำเนินการให้คนที่ได้รับคะแนนเท่ากันตกลงกันเสียก่อนว่า จะให้คนใดเป็นคนจับสลากก่อนหลัง หากตกลงกันไม่ได้ให้ประธานสภาชั่วคราวจับสลากว่าคนใดจะเป็นคนจับสลากก่อน แล้วให้จัดทำบัตรสลาก ชนิด สี และขนาดอย่างเดียวกัน มีจำนวนเท่ากับจำนวนคนได้รับคะแนนสูงสุดเท่ากัน  โดยเขียนข้อความว่า “ได้รับเลือกเป็นประธานสภาท้องถิ่น”เพียงบัตรเดียว นอกนั้นเขียนข้อความว่า “ไม่ได้รับเลือกเป็นประธานสภาท้องถิ่น”
นายอายุ  วานิซอ

-ผมคิดว่าทุกท่านคงเข้าใจขั้นตอนในการเลือกประธานสภาท้องถิ่นแล้วนะครับ ก็(ประธานชั่วคราว)
ขอให้สมาชิกทุกท่านเสนอผู้ที่คิดว่าสมควรเป็นประธานสภาท้องถิ่นได้เลยครับ
นายมาหามะ  แปตาลี
-ผมขอเสนอ นายอัมรินทร์  ยะมะลี เป็นประธานสภา อบต.กายูบอเกาะ ครับ


นายอายุ  วานิซอ

-ขอผู้รับรองไม่น้อยกว่าสองคนด้วยครับ (นายมุสตอพา เต๊ะมะแย และ 
นายมาหามุ ดาอีซอ เป็นผู้รับรอง ขอเชิญสมาชิกท่านอื่นเสนอชื่อผู้เป็นประธานสภาได้เลยครับ  ถ้าไม่มีผู้ใดเสนอชื่ออีก ผมถือว่ามติที่ประชุมมีมติให้นายอัมรินทร์  ยะมะลี ได้เป็นประธานสภาองค์การบริหารส่วนตำบลกายูบอเกาะครับ ถ้าอย่างนั้นเดี๋ยวจะให้ นายธนินท์รัฐ  ศิระเชาว์เจริญ ปลัดอำเภอรามัน เป็นผู้ลงนามในคำสั่งอำเภอรามันเพื่อแต่งตั้งประธานสภาท้องถิ่นก่อน แล้วค่อยดำเนินการเลือกรองประธานสภาท้องถิ่นต่อไป ก็ขอหยุดพักการประชุม 10 นาที ก่อนแล้วค่อยดำเนินการประชุมต่อครับ 
ระเบียบวาระที่ 2

การเลือกรองประธานสภาท้องถิ่น
นายอายุ  วานิซอ

-เมื่อปลัดอำเภอรามันได้ลงนามในคำสั่งแต่งตั้งประธานสภา อบต.กายูบอเกาะ(ประธานชั่วคราว)
เรียบร้อยแล้ว ผมขอเชิญนายอัมรินทร์  ยะมะลี ประธานสภา อบต.กายูบอเกาะ ขึ้นทำ
หน้าที่ประธานสภาเพื่อทำการเลือกรองประธานสภาต่อไปเลยครับ
นายอัมรินทร์  ยะมะลี
-ผม นายอัมรินทร์  ยะมะลี สมาชิก อบต. หมู่ 4 ขอขอบคุณเพื่อนสมาชิกทุกท่านที่(ประธานสภา)

เสนอให้ผมเป็นประธานสภา อบต.กายูบอเกาะ ก็ขอให้สมาชิดดำเนินการเลือกรอง
ประธานสภาต่อเลยนะครับ และขอให้เลขานุการสภาท้องถิ่นชั่วคราวช่วยชี้แจงรายละเอียดด้วยครับ
ปลัด อบต.

-วิธีการเลือกรองประธานสภาท้องถิ่น ตามระเบียบกระทรวงมหาดไทยว่าด้วย(เลขานุการชั่วคราว)
ข้อบังคับการประชุมสภาท้องถิ่น พ.ศ. 2547 ข้อ 12 วิธีเลือกรองประธานสภาท้องถิ่น 
ให้ประธานสภาท้องถิ่นจจัดให้มีการเลือกรองประธานสภาท้องถิ่นเท่ากับจำนวนที่
กฎหมายว่าด้วยองค์กรปกครองส่วนท้องถิ่นนั้นกำหนด โดยของ อบต.ให้มีรองประธานสภาได้ 1 คน โดยใช้วิธีการเหมือนกับการเลือกประธานสภา แต่หากได้มีการเลือกใหม่เฉพาะคนที่ได้คะแนนสูงสุดเท่ากันแล้วปรากฏว่าได้คะแนนสูงสุดเท่ากันอีก ให้ประธานสภาท้องถิ่นออกเสียงชี้ขาด
นายอัมรินทร์  ยะมะลี
-เมื่อสมาชิกทุกท่านได้ทราบวิธีการเลือกแล้ว ก็ขอให้เสนอผู้ที่เห็นสมควรที่จะเป็นรอง(ประธาน)

ประธานสภาท้องถิ่นเลยครับ
นายมุสตอพา เต๊ะมะแย
-ผมขอเสนอ นายอับดุลเลาะ  กาเจร์  เป็นรองประธานสภา อบต.กายูบอเกาะ ครับ
นายอัมรินทร์  ยะมะลี
-ขอผู้รับรองไม่น้อยกว่า 2 คน ด้วยครับ (นายอายุ  วานิซอ  และ นายอับดุลอาซิ  สูละ  (ประธาน)

เป็นผู้รับรอง ขอเชิญสมาชิกท่านอื่นเสนอชื่อต่อได้เลยครับ ถ้าไม่มีผู้ใดเสนอชื่ออีก 
ถือว่าที่ประชุมมีมติให้ นายอับดุลเลาะ  กาเจร์  เป็นผู้ได้รับเลือกให้เป็นรองประธานสภา อบต.กายูบอเกาะ เดี๋ยวก็จะขอให้ปลัดอำเภอรามันเป็นผู้ลงนามในคำสั่งต่อไป
ระเบียบวาระที่ 3

การเลือกเลขานุการสภาท้องถิ่น
ปลัด อบต.

-ตามระเบียบกระทรวงมหาดไทย ว่าด้วยข้อบังคับการประชุมสภาท้องถิ่น พ.ศ. 2547
(เลขานุการชั่วคราว)
ข้อ 18 ให้สภาท้องถิ่นเลือกพนักงานหรือข้าราชการส่วนท้องถิ่นขององค์กรปกครอง
ส่วนท้องถิ่นนั้นคนหนึ่ง เป็นเลขานุการสภาท้องถิ่น ทั้งนี้ให้คำนึงถึงความรู้
ความสามารถอันจะเป็นประโยชน์ต่อสภาท้องถิ่น และสำหรับองค์การบริหารส่วนตำบล พนักงานหรือข้าราชการให้หมายความถึง ปลัดองค์การบริหารส่วนตำบลเท่านั้น
นายอัมรินทร์  ยะมะลี
-เมื่อสมาชิกได้ทราบวิธีการเลือกเลขานุการสภาท้องถิ่นแล้ว ก็ขอให้สมาชิกทุกท่าน(ประธาน)

เสนอผู้ที่เห็นสมควรได้รับเลือกเป็นเลขานุการสภา อบต.กายูบอเกาะ ได้เลยครับ
นายมาหามะ  แปตาลี
-ผมขอเสนอ นางณัฐวดี  สิงห์ลอ ตำแหน่งปลัด อบต.กายูบอเกาะ เป็นเลขานุการสภา อบต.กายูบอเกาะ ครับ
นายอัมรินทร์  ยะมะลี
-ขอผู้รับรองไม่น้อยกว่า 2 คน ด้วยครับ (นายมุสตอพา เต๊ะมะแย และ 
นายมาหามุ ดาอีซอ) เป็นผู้รับรอง เชิญสมาชิกท่านอื่นเสนอชื่อต่อได้เลยครับ ถ้าไม่มีผู้ใดเสนอชื่ออีก ถือว่ามติที่ประชุมมีมติให้ นางณัฐวดี  สิงห์ลอ ปลัด อบต.กายูบอเกาะ เป็นผู้ได้รับเลือกให้เป็นเลขานุการสภา อบต.กายูบอเกาะ
ระเบียบวาระที่ 4
การกำหนดสมัยประชุมสามัญของปีนั้น และกำหนดสมัยประชุมสามัญสมัยแรกของปีถัดไป
นายอัมรินทร์  ยะมะลี
-ขอให้เลขานุการสภาช่วยชี้แจงรายละเอียดของการกำหนดสมัยประชุมให้สมาชิกได้(ประธาน)

ทราบด้วยครับ
ปลัด อบต.

-ตามพระราชบัญญัติสภาตำบลและองค์การบริหารส่วนตำบล พ.ศ. 2537 แก้ไข(เลขานุการ)

เพิ่มเติมถึง(ฉบับที่ 5) พ.ศ. 2546 มาตรา 53 ได้กำหนดให้ในปีหนึ่งให้มีสมัยประชุม
สามัญสองสมัย หรือหลายสมัย แล้วแต่สภาองค์การบริหารส่วนตำบลจะกำหนดแต่
ต้องไม่เกินสี่สมัย ซึ่งในปี พ.ศ. 2552 สภา อบต.กายูบอเกาะ ชุดเดิมได้กำหนดสมัยประชุมไว้แล้ว 4 สมัย  ได้ดำเนินการประชุมไปแล้ว 3 สมัย และอีกสมัยหนึ่งที่ได้กำหนดไว้คือ เดือน สิงหาคม แต่ไม่ได้ดำเนินการประชุม เนื่องจากสภาครบวาระไปก่อน ซึ่งตามระเบียบกำหนดไว้ไม่เกิน 4 สมัย แต่สภาชุดเดิมได้ประชุมแล้ว 3 สมัย จึงทำให้สภาชุดใหม่สามารถกำหนดสมัยประชุมของปี 2552 ได้เพียง 1 สมัยจึงขอให้สมาชิกทุกท่านช่วยพิจารณา
นายอัมรินทร์  ยะมะลี
-ตามที่เลขานุการสภาได้ชี้แจงรายละเอียดต่างๆ แล้ว ไม่ทราบว่าทางสมาชิกสภาจะมี(ประธาน)

มติในการกำหนดสมัยประชุมอย่างไร
นายอับดุลเลาะ  กาเจร์
-ผมขอเสนอให้มีสมัยประชุม 1 สมัย ในปี 2552     
                            
สมัยแรกในวันที่ 8-22 ตุลาคม  2552



ส่วนในปี พ.ศ. 2553 ขอกำหนดครั้งแรกในวันที่ 11-25  กุมภาพันธ์  2553
นายอัมรินทร์  ยะมะลี
-ขอเชิญสมาชิกท่านอื่นเสนอได้เลยครับ  ถ้าไม่มีผู้ใดเสนอก็ขอมติที่ประชุมได้เลยครับ
(ประธาน)
มติที่ประชุม

-มีมติเห็นชอบให้กำหนดสมัยประชุม พ.ศ. 2552 ไว้ 1 สมัย ตามที่
นายอับดุลเลาะ  กาเจร์  ได้เสนอไว้
ระเบียบวาระที่ 5

เรื่องอื่นๆ 



ฯลฯ
หลังจากนั้นประธานได้ปิดการประชุมเวลา 12.10 น.
    (ลงชื่อ)       ณัฐวดี  สิงห์ลอ       ผู้จดรายงานการประชุม

                                              (นางณัฐวดี  สิงห์ลอ)








          เลขานุการสภา
(ลงชื่อ)   อัมรินทร์  ยะมะลี   ประธานสภา
            (นายอัมรินทร์  ยะมะลี)
         ผู้ตรวจรายงานการประชุม
